Пролећне боје

Прошла је зима и са собом однела снег, лед, мећаву и хладноћу.

Овог јутра, припремајући се за школу, гледам како се снег топи. Ту и тамо стоји нека замрзнута барица на неосунчаној страни улице, а са друге стране сунчеви зраци обасјавају сваки кутак. На дрвећу се назиру пупољци и по који листић који се стидљиво појављује на још увек голим гранама. То су они први пупољци који само што не процветају и замиришу. Испод њих уздиже се трава препуна росе која као да није прошла кроз зимски период. Посматрајући своју улицу и уживајући у том тренутку угледах и другу децу која се радују сунцу. Они јуре у школу са својим ранчевима, свако на своју страну и међусобно се задиркујући. Шетају туда и људи, поспаних очију али могу да им примртим радост због пролећа. Све су то значајне ситнице које улепшавају дан. Чак и оне ситне мушице ме обрадују када засија пролећно сунце. Све боје које нам пролеће подари а кроз које се провуку нити сунчеве светлости не може се поредити ни са једном другом лепотом. Сама помисао да дан траје дуже и да имам више врмена за игру ме изузетно радује. У моје место стигле су и ласте. Невероватно је да свака зна где је свој дом оставила и брзо слеће и цвркуће као да нам даје до знања да је стигле кући. Под кровом моје куће две ласте хватају ситне гранчице и уплићу их у своје гнездо, како би га поправиле. И моја комшиница Каја се радује пролећу. Она има три године и у свом дворишту бере висибабе и по који маслачак и даје својој баки да је обрадује.

Посматрајући природу схватио сам да су у њој најлепше боје, пролећне боје.